Με την έκδοση του ΠΕΑ ένα κτήριο κατατάσσεται σε μια ενεργειακή κατηγορία (Α+ έως Η). Αυτό δίνει στους ιδιοκτήτες και σε πιθανούς αγοραστές/ ενοικιαστές μια καλή εικόνα για το κόστος λειτουργίας του κτιρίου και για το πόσο αποδοτικό είναι. Η έκδοση ΠΕΑ είναι υποχρεωτική για ενοικιάσεις/ πωλήσεις ακινήτων και για νέα κτήρια.
Αντίθετα, η διεξαγωγή του ενεργειακού ελέγχου δεν είναι υποχρεωτική, αλλά συστήνεται να ακολουθείται σε όλα τα παλιά κτίρια (κτίρια πριν το 1985) και σε κτίρια με αυξημένη κατανάλωση ενέργειας. Σκοπός του, ο προσδιορισμός των ενεργειακών προβλημάτων του κτιρίου και των προτάσεων για την επίλυση τους. Ο ενεργειακός έλεγχος μπορεί να συνοδεύεται από έκδοση ΠΕΑ.